In su 1962, un’ativista ambientalista amerigana, Rachel Carson, aiat pubrigadu su libru “Beranu mudu”, chi denuntziaiat su DDT comente causa de su cancru e dannosu in sa reproduidura de sos puzones, chi nde minimaiat sa grussària de su cogozu de sos oos. Su libru aiat causadu istrèpitu in s’opinione pùbriga; su resurtadu fiat istadu ch’in su 1972 su DDT fiat istadu proibidu pro s’impreu agrìculu in sos IAA e aiat bidu naschende su moimentu ambientalista. Su debate est galu allutu pro su chi pertocat s’impreu suo in su gherronzu de sa malària, in unos cantos paìsos de s’Àfriga e de s’Ìndia, in ue sa malària est endèmiga, s’arriscu de tumore dèvidu a su DDT si podet fagher segundàriu a petus de su minimonzu de s’inchirinu elevadu de mortalidade dèvidu a sa malària. In su barigare de su 2006, s’Organizadura Mundiale de sa Salude (OMS) at decraradu chi su DDT, si est impreadu in manera curreta, non diat cunzugher arriscos pro sa salude umana e chi su pestitzida diat dever cumparrer a faca de sas tzintzuleras e de sos meighinales comente istrumentu de pelea contra a sa malària.

Fiat istadu su primu contrababautzos modernu e est sempermai su prus cunnotu; fiat istadu impreadu dae su 1939, mescamente pro bincher sa malària. In Itàlia, s’amentat in particulare s’impreu suo cun custa finalidade in Sardinna, in ue sa maladia fiat endèmiga, chi aiat permìtidu de l’israighinare. S’iscoberta sua comente contrababautzos fiat istada de Paul Hermann Muller su chìmigu isvìtzeru, in sa busca de unu produtu eficassu contra a sos priogos, peroe sa nàschida sua remontat a Othmar Zeidler su chìmigu austrìagu, chi l’aiat sintetizadu in su 1873.

Noas in sardu"" est su chidàriu, integramente in sardu logudoresu, de s'ABLS, s'Assòtziu de Boluntàrios pro sa Limba Sarda, formadu mescamente dae sardos aposentados in terra manna o nàschidos in ie, gasi comente dae Miale Santu Pedru su limbista. At cumintzadu a esser imprentadu in su 2.007, a pustis de àteras isperièntzias de sa matessi casta, che ""Su Fogu"". Est unu chidàriu imprentadu in s'elaboradore e imbiadu de badas a totu sos chi lu dimandent. Est cumpostu dae unas deghe pàzinas, su prus cunsagradas a sos acontessimentos de sa Sardinna, cun una pàzina pro sos fatos de continente e una pro sos de s'abarru de su mundu. A bias si pùbrigant finas noas de sos assòtzios sardos in Itàlia e in logu istranzu, prus raramente cumentàrios. Sas noas si podent legher finas in Facebook in su grupu ""Noas e artìgulos in sardu"". Su deretore de ""Noas in sardu"" est Miale Santu Pedru. Pro retzire unu nùmeru senacostu de ""Noas in sardu"", est bastante a imbiare una missada de dimanda a s'aderetu abielleesse@yahoo.it.

Julian Assange est connottu pro s'impignu sou in WikiLeaks e comente su presidente de su Consizu de amministratzione de s'organizatzione. Issu est su personaggiu pius connottu de s'organizatzione edd'est su responsabile de su situ web de WikiLeaks e su fundadore.

Ferrara, addae de custu, est unu de sos pagos sitos italianos in ue s'impreat s'enerzia zeotèrmiga pro sa produidura de aba caente e calore chi alimentat sa retza de telecaentamentu de sa bidda estensa.